Politiet tok beslag i en eske med nyplukket fleinsopp.

(Romerikes Blad): Lørdag kveld fikk politiet på romerike melding om at en kvinne plukket fleinsopp et sted i Eidsvoll.

– Vi reiste ut og fant kvinnen. Hun bar på en eske som det var fleinsopp i. Nå har vi tatt beslag i fleinsoppen og kvinnen er anmeldt for forholdet, sier operasjonsleder Arild Ruud i Romerike politidistrikt til rb.no.

Kvinnen er i 40-åra og bosatt i Eidsvoll.

Fleinsopp er regnet som et narkotisk rusmiddel i kategorien hallusinogener, med en LSD-lignende effekt.

Ifølge Norsk Helseinformatikk gir fleinsopp i de fleste tilfeller milde og ukompliserte symptomer, men effekter og bieffekter varierer med dosen.

«Variasjoner i soppens vekstforhold kan gi store utslag med tanke på innholdet av de psykoaktive substansene i soppen, og derfor er effektene av fleinsopp lunefulle, og faren for overdosering og forgiftning stor», heter det.

Les flere saker fra Romerikes Blad her!